Abtei Iechternach

D'Abtei Iechternach war eng Benediktinerabtei, déi, op eng Stëftung vun der Irmina vun Oeren hin, vum Missionnaire Willibrord zu Iechternach gebaut gouf.

Si war virun allem bekannt fir hire Scriptorium, an deem am 11. Joerhonnert ënner anerem de Codex Aureus Epternacensis, de Codex Aureus Escorialensis an den Iechternacher Evangelistar entstane sinn.

An der Zäit vun der franséischer Revolutioun gouf d'Abtei gradewéi d'Abteikierch beschlagnaamt, a vun den Truppen an den Iechternacher Bierger geplëmmt. Wéi d'Pateren den 10. Februar 1797 probéiert haten zeréckzekommen, goufe se definitiv vun de Fransouse fortgedämpt an de Besëtz gouf de 24. Februar 1797 versteet.

D'Abtei mat der Kierch gouf vum Jean-Henri Dondelinger, dee virdrun Haffmeier vum Klouschter war, gesteet an an eng Faïencefabréck ëmfunktionéiert. 

E groussen Deel vun aneren Abteigidder wéi z. B. d'Weilerbacher Schmelz an d'Schlass, d'Bollenduerfer Buerg, d'Ferschweiler Millen an den Diesburgerhaff goufe vum Nicolas Vincent Légier, engem franséische Regierungskommissär, opkaaft.

 Äbt 
 Willibrord
 Adalbert (739–775), 2. Abt
 Beornrad (775–797), 3. Abt, Äerzbëschof vu Sens
 Hetti (virun 838-847), Äerzbëschof vun Tréier
 Reginar (864–870), Laienabt
 Adalhard I. (bis 870), Laienabt
 Karlmann (874–876), Jong vum Keeser Karel de Plakkapp
 Adalhard II. (bis 890), Laienabt
 Siegfried I. vu Lëtzebuerg (ëm 950), Laienabt
 Ravanger
 Humbert (1028–1051)
 Reginbert (1051–1081)
 Thiofrid vun Iechternach (1081–1110)
 Godefridus (ëm 1143)
 Ludwig (1173–1186), Abt vun der Benediktinerabtei St. Matthias
 Heinrich von Schönecken (1298–1324)
 Theoderich von Are (1329–1341)
 Johann von Winningen (1341–1353), 40. Abt
 Johann de Neuville = Jean de Neuville (Abt 1353–1362), 41. Abt
 Wilhelm vu Kerpen (Abt 1362–1372), 42. Abt
 Hertwin vu Waldeck (1375–1377), 43. Abt
 Philipp vun Homburg (1377–1378)
 Peter vu Gymnich (Abt 1399–1413), 47. Abt
 Nikolaus vu Gymnich (Abt 1414–1424), 48. Abt
 Pierre de Hubines = Peter von Hübingen (Abt 1424–1437), 49. Abt
 Winand von Gluwel = Wynant de Gluwel (Abt 1437–1465), 50. Abt
 Colinus = Colin Plick von Oirwick (Abt 1465–1476), 51. Abt
 Francis Plick von Oirwick (Abt 1476–1477), 52. Abt
 Burchard Poszwin von Neuerburg (1490–1506)
 Robert vu Monreal (1506–1539)
 Matthias von Lützeradt = Mathias de Lutzeradt (Abt 1539), 56. Abt
 Gottfried von Aspremont = Godefroid d'Aspremont
 Antonius Hovaeus = Antoine Hovay = Antoon van Hove = Antonius van der Hoef  († 6. September 1568, Abt 1563–1568), 59. Abt
 Martin Masius = Martin Maas = Marten Maes a Meerbeeck (1520–1585, Abt 1569–1585), 60. Abt
 Jean Gladt = Johann Gladt (Abt 1586–1594), 61. Abt
 Jean Bertels = Johann Bertels (1544–19. Juni 1607, Abt 1595–1607), 62. Abt
 Pierre Richardot = Petrus Richardotus (ca. 1575–1628, Abt 1607–1628), 63. Abt
 Petrus Fisch (1628–1657)Archives nationales de Luxembourg, ANLux A-XXIX-1297. Loutsch, Armorial du pays de Luxembourg, S. 360, 64. Abt
 Richard Paschasius (1657–1667)Archives nationales de Luxembourg, ANLux A-XXIX-1297. Loutsch, Armorial du pays de Luxembourg, S. 634, 65. Abt
 Philippe de la Neufforge (= Neuveforge, Neuforge) (8. Mai 1621–10. September 1684, 66. Abt 1667–1684)Archives nationales de Luxembourg, ANLux A-XXIX-1297, 66. Abt
 Willibrord Hotton (1684–1693)Archives nationales de Luxembourg, ANLux A-XXIX-1297. Loutsch, Armorial du pays de Luxembourg, S. 446, 67. Abt
 Benedikt Zender = Benoît Zender (1694–1717)Archives nationales de Luxembourg, ANLux A-XXIX-1297. Loutsch, Armorial du pays de Luxembourg, S. 835, 68. Abt
 Mathias Hartz (1717–1728), 69. Abt
 Grégoire Schouppe = Gregorius Schouppe (1728–1751), 70. Abt
 Michael Hormann (1751–1775), 71. Abt
 Emmanuel Limpach (1775–1793), 72. Abt

Prachthandschrëften aus dem Iechternacher Skriptorium
Vun de Prachthandschrëften aus dem Skriptorium vun der Abtei, déi tësche ronn 1028 an 1060 entstane sinn, sinn der haut nach 11 erhalen:
 Sakramentar Darmstadt, Universitäts- und Landesbibliothek Darmstadt, Hs. 1946, no 1028
 Evangeliar Codex Aureus Epternacensis, och Codex Gothanus genannt, Germanisches Nationalmuseum Nürnberg, Hs. 156142, ëm 1030
 Evangeliar fir Luxeil, Bibliothèque nationale de France, Paräis, Nouv. acq. 2196, ëm 1040
 Perikopebuch vum Heinrich III., och Codex Bremensis, Staats- und Universitätsbibliothek Bremen, Ms. b. 2, tëscht 1039 an 1043
 Iechternacher Evangelistar fir eng Stiefeskierch, Bibliothèque royale de Belgique, Bréissel, Ms. 9428 gläichzäiteg oder kuerz no deem vu Bremen entstanen
 Epistolar an Evangelistar aus dem Tréierer Doum, Diözesanarchiv Tréier, Ms. 434, no deem vu Bremen an deem vu Bréissel entstanen
 Codex Aureus Escorialensis, och Speyerer Evangeliar, Escorial Madrid, cod. Vitrinas 17, ëm 1045/46
 Evangeliar Codex Caesareus Upsaliensis, och Codex Caesareus Goslariensis, Universitéitsbibliothek Uppsala, Cod. C. 93, tëscht 1051 an 1056
 Evangeliar, British Library London, Ms. Harley 2821, no 1050 (?)
 Evangeliar, Bibliothèque nationale Paris, Ms. lat. 10438, ëm 1060
 Evangeliar, British Library London, Ms. Egerton 608, no 1060.Gerhard Knoll: Geschichte des Evangelistars Heinrichs III. In: Ders. (Hrsg.): Das Echternacher Evangelistar Kaiser Heinrichs III. Staats- und Universitätsbibliothek Bremen Ms. b. 21. S. 27–33, hier S. 27–28.

 Um Spaweck